Entibo d'a Sotonera

No entivocar-se con o municipio d'a Sotonera.

L'entibo d'a Sotonera ye un entibo en o río Sotón creyau por una entiba en dito río con a fin de servir como fuent d'a canal de Monegros.

L'entibo se troba en a desembocadura d'o río Astón en o Sotón, que chenera tres arias d'acumulación. Sotonera, embalse de La. Gran Enciclopedia Aragonesa Amás de l'agua d'istos ríos, reculle augua d'una derivación d'o río Galligo dende l'entibo d'Ardisa, por o que ye un eixemplo d'estanca. Ye un d'os dos puntos d'alimentación d'o sistema de regano d'a canal de Monegros, estando l'atro l'entibo de Mediano en o río Cinca. Amás d'iste uso pa regano funciona como chicota central hidroelectrica de 5 MVA gracias a una turbina Kaplan. "Energía hidroeléctrica". José Francisco Sanz Osorio. Universidat de Zaragoza, 2008. ISBN 8492521201. Pach. 32

O proyecto fue encetau en 1915, estando a tipolochía estructural de materials sueltos una alternativa barata en materials, con elevada man d'obra. Tanto materials como man d'obra estioron mas que mas locals. Manimenos as obras estioron lentas y paralizadas a sobén por os afers politicos d'Espanya en o sieglo XX, no prencipiando a dar servicio dica 1961. En 1963 se rematoron as obras estructurals y en 1968 se remató de plenar.

L'entibo s'ha convertiu en un habitat pa aus acuaticas, tartugas y bivalvos y s'ha convertiu en una zona d'intrés listada como un habitat important por a Sociedat Espanyola d'Ornitolochía dende 1987 asinas como por o gubierno d'Aragón. Pantano de la Sotonera. Alcaladegurrea.es 26 de febrero de 2013.

O laco Sotonera, un laco d'hidrocarburos en Titán, a luna de Saturno, recibió o suyo nombre en honor d'iste entibo en 2007. Coustenis, A.; Taylor, F. W. (21 July 2008). Titan: Exploring an Earthlike World. World Scientific. pp. 154–155. Titan: Sotonera Lacus. Gazetteer of Planetary Nomenclature. International Astronomical Union (IAU) Working Group for Planetary System Nomenclature (WGPSN). 19 d'abril de 2013.

Feguras de protección
L'entibo d'a Sotonera s'incluye en as siguients feguras de protección:
 ZEPA ES0000290 A Sotonera.

Se veiga tamién
 A Sotonera, municipio arredol de l'entibo.

 Referencias 

 Vinclos externos 

  Ficha y volumen entibau en tiempo real por a Confederación Hidrografica de l'Ebro.
  Condicions d'o prochecto en 1913, en la hemeroteca de la Revista d'Obras Publicas

Categoría:Entibos d'a provincia de Uesca
Categoría:Zonas d'especial protección pa las aus d'Aragón
Categoría:Estancas